stanford-oval/wikipedia huggingface dataset:
จันเสน

จันเสน เป็นเมืองโบราณ ตั้งอยู่ที่ตำบลจันเสน อำเภอตาคลี จังหวัดนครสวรรค์ ผังเมืองมีลักษณะเป็นรูปสี่เหลี่ยม กว้าง 700 เมตร ยาว 800 เมตร เนื้อที่ประมาณ 300 ไร่เศษ มุมบนสร้างล้อมเห็นดินตามธรรมชาติ  มีคูเมืองกว้าง 20 เมตร ไม่มีคันดินเพราะขุดคูเมืองล้อมรอบเนินดินตามธรรมชาติ ด้านในคูเมืองจึงมีลักษณะสูงตามธรรมชาติอยู่แล้ว
เมืองจันเสน เป็นเมืองที่มีคนอาศัยต่อเนื่องมาตั้งแต่สมัยก่อนประวัติศาสตร์ตอนปลายจนถึงสมัยทวารวดี มีพัฒนาการและวิทยาการที่ซับซ้อน รู้จักการชลประทานระบายน้ำเข้าเมือง เลี้ยงสัตว์และเกษตรกรรม มีความสามารถในการทำเครื่องปั้นดินเผา รู้จักการถลุงโลหะ และมีการคมนาคมทำการค้าติดต่อกับชุมชนและเมืองอื่นในระยะเวลาเดียวกัน นับว่าเป็นชุมชนแรกเริ่มในสุวรรณภูมิที่มีการติดต่อกับอินเดียร่วมสมัยกับเมืองอู่ทองในลุ่มน้ำท่าจีน และเมืองฟูนันใกล้ปากแม่น้ำโขงดังเห็นได้จากโบราณวัตถุที่เป็นตราดินเผา เศษภาชนะประดับลักษณะเดียวกับที่พบในอินเดียและแคว้นฟูนัน จันเสนกลับกลายเป็นชุมชนขึ้นมาอีกครั้งหนึ่ง เมื่อมีการคมนาคมทางเรือไฟเมื่อสมัยรัชกาลที่ 5 มีผู้คนเข้ามาตั้งถิ่นฐาน มีการทำนาทำไร่ เกิดวัด บ้าน ตลาด โรงสีขึ้น
ที่ตั้ง

เมืองจันเสนตั้งอยู่ในที่ราบลุ่มทางตะวันออกของแม่น้ำเจ้าพระยา ในสมัยโบราณเคยมีลำน้ำ เช่น คลองบ้านคลอง เข้ามาเลี้ยงตัวเมืองโดยเชื่อมกับแนวคูเมืองทางด้านทิศตะวันตกเฉียงใต้ ทางด้านทิศตะวันออก ภายในเมืองมีสระหรือบึงขุดขนาดใหญ่ เรียกว่า บึงจันเสน มีความลึกมาก มีเนื้อที่ประมาณ 25 ไร่ คาดว่าเป็นสระประจำเมือง ส่วนทางด้านทิศตะวันออกของบึง มีคันดินโบราณกว้าง 20 เมตร มีความยาวเท่าที่พบประมาณ 4 กิโลเมตรเศษ มีลักษณะแนวตรงผ่านเข้าไปในทุ่ง เมื่อถึงบ้านหนองกระจอกแนวคันดินจะเลือนหายไป ไม่ชัดเจน ทางด้านเหนือของคันดิน มีคูน้ำเลียบเกือบตลอดแนว เรียก ลำคูหนุมาน คาดว่าใช้เป็นเขื่อนน้ำ สำหรับกั้นน้ำและรับน้ำจากพื้นที่ลุ่มทางตะวันออกเฉียงเหนือ
หลักฐานทางโบราณคดี

นายเบนเนต บรอนซัน ได้จัดทำลำดับเวลา ดังนี้
เริ่มมีการตั้งรกรากในจันเสน เป็นคนกลุ่มเล็ก ๆ มีการทำเกษตรกรรมใช้เครื่องมือเหล็ก สำริดและทำเครื่องปั้นดินเผา มีพิธีกรรมในการฝังศพ
พบเครื่องปั้นดินเผาแบบเรียบมีสีแดง เหมือนกับเครื่องปั้นดินเผาของอินเดีย ยังพบหวีงาช้าง มีการตกแต่งลวดลายสลักเป็นรูปม้า 2 ตัว หงส์และมีสัญลักษณ์ทางพุทธศาสนาอยู่เป็นแถว ซึ่งเป็นแบบอมราวดีของอินเดีย ยุคสมัยนี้ได้รับอิทธิพลจากอินเดีย เป็นการพบหลักฐานทางประวัติศาสตร์ไทยว่า ศาสนาพุทธเข้ามาในประเทศไทยเกือบ 2,000 ปีแล้ว ในชุมชนยังเริ่มมีการเผาศพมากกว่าการฝัง
พบโบราณวัตถุ เช่น กระดิ่งสำริด ต่างหูดีบุกเป็นห่วง ดินเผาสำหรับทำลวดลาย ภาชนะเนื้อแกร่ง และเคลือบสีน้ำตาลอมเขียว ซึ่งถือเป็นเครื่องปั้นดินเผาที่เก่าแก่มากที่พบในประเทศไทย
พบเครื่องปั้นดินเผามากกว่าระยะที่ 3 และมีเครื่องปั้นดินเผาชนิดต่าง ๆ มากขึ้น บางชนิดก็จะมีเหมือนกับบริเวณอื่น เช่น อู่ทอง แต่มีหลายแบบที่พบที่จันเสนเท่านั้น ชุมชนจันเสนมีการขยายตัวใหญ่ขึ้น มีการติดต่อกับชุมชนอื่น ๆ เช่นเดียวกับระยะที่ 3
เป็นช่วงเจริญที่สุด มีการขุดคูน้ำคันดินเพื่อกันศัตรู และขุดบึงขึ้นทางด้านนอกคูเมืองไปทางตะวันออกเพื่อจ่ายน้ำเข้าเมือง สร้างเขื่อนกั้นน้ำทำการชลประทานในระยะที่ 5 ได้พบโบราณวัตถุมากมาย เช่น สิงโตดินเผา รูปปั้นดินเผาขนาดเล็กเป็นรูปพระนางลักษมีหรือพระนางสิริมหามายา ชิ้นส่วนรูปปั้นขนาดเล็กรูปผู้ชายกับลิงมีลักษณะเหมือนที่พบที่อู่ทอง ยังพบเครื่องปั้นเผาเป็นจำนวนมาก ซึ่งเป็น 2 ลักษณะพิเศษคือ เป็นไหตกแต่งด้วยลวดลายที่ประทับลงไป พบที่จันเสนและลพบุรีเท่านั้น อีกแบบคือ พบไหที่มีปากผาย และที่รอบ ๆ ปากมีแถบสีแดงและขาว นอกจากนั้นก็เป็นเครื่องปั้นชนิดเดียวกับที่พบในบริเวณอื่น ๆ อย่าง นครปฐม อู่ทอง อู่ตะเภา โคกไม้เดน หรือเกือบทุก ๆ บริเวณซึ่งเป็นเมืองสมัยทวารวดี
เริ่มมีประชากรน้อยลงและร้างไปในภายหลัง ไม่ทราบเวลาชัดเจนว่าเริ่มต้นและสิ้นสุดลงเมื่อใด พบของสมัยลพบุรีไม่มากนักที่จันเสน สันนิษฐานได้ว่า เมืองจันเสนได้ร้างไปภายหลังที่ได้ตั้งเมืองข้าหลวงขอมขึ้นที่ลพบุรีในระหว่าง พ.ศ. 1634–2343 ต่อมาในสมัยปัจจุบันนี้เอง จึงมีคนเข้าไปอาศัยอยู่ในบริเวณเมืองโบราณจันเสนอีกครั้งหนึ่ง โบราณวัตถุที่พบ มีไม่มากเท่าระยะ 5 แต่ฝีมือในการประดิษฐ์มีมากขึ้น
ปัจจุบัน

เมืองจันเสนถูกค้นพบครั้งแรกจากภาพถ่ายทางอากาศและสำรวจเป็นครั้งแรกเมื่อ พ.ศ. 2509 โดยอาจารย์นิจ หิญชีระนันท์ แหล่งท่องเที่ยวที่สำคัญในปัจจุบันคือ พิพิธภัณฑ์จันเสนในวัดจันเสน ที่มีการจัดแสดงประวัติความเป็นมาของเมืองจันเสน
จับตาย 48 ชั่วโมง

| จับตาย 48 ชั่วโมง |
| --- | --- |
โปสเตอร์ภาพยนตร์
กำกับ: วอลเตอร์ ฮิล
เขียนบท: โรเจอร์ สปอตติสวู้ด วอลเตอร์ ฮิล แลร์รี กรอส สตีเวน อี. เดอ โซซา
อำนวยการสร้าง: ลอว์เรนซ์ กอร์ดอน โจเอล ซิลเวอร์
นักแสดงนำ:   นิค โนลเต้  เอ็ดดี้ เมอร์ฟี  แอนเน็ต โอทูล 
กำกับภาพ: ริก เวต
ตัดต่อ: ฟรีแมน เอ. เดวีส์ มาร์ก วอร์เนอร์ บิลลี เวเบอร์
ดนตรีประกอบ: เจมส์ ฮอร์เนอร์
ผู้จัดจำหน่าย: Paramount Pictures
วันฉาย:   10 ธันวาคม ค.ศ. 1982 (1982-12-10) 
ความยาว: 96 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $12 ล้านดอลล่าร์สหรัฐ
ทำเงิน: $78.9 ล้านดอลล่าร์สหรัฐ 1.2 ล้านดอลล่าร์สหรัฐ (ฝรั่งเศส)
จับตาย 48 ชั่วโมง (อังกฤษ: 48 Hrs.) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1982 กำกับโดย วอลเตอร์ ฮิล นำแสดงโดย นิค โนลเต้, เอ็ดดี้ เมอร์ฟี, แอนเน็ต โอทูล ภาพยนตร์เรื่องนี้มีภาพยนตร์ภาคต่อคือ จับตาย 48 ชั่วโมง ภาค 2
เนื้อเรื่องย่อ

แจ๊ค เคทส์ นายตำรวจผู้ต้องรีบตามสืบคดีโดยมี เรจจี้ แฮมมอนด์ นักโทษผู้ซึ่งเป็นพยานคนเดียวในคดีนี้ มีคนมาตามล่าพวกเขา ก็ต้องมีการหนีตายและรับมือกับพวกมัน
นักแสดง

นิค โนลเต้ รับบท แจ๊ค เคทส์
เอ็ดดี้ เมอร์ฟี รับบท เรจจี้ แฮมมอนด์
เจมส์ เรมาร์ รับบท อัลเบิร์ต แกนส์
เดวิด แพทริก เคลลี รับบท ลูเทอร์
ซันนี แลนด์แฮม รับบท บิลลี่แบร์
ไบรออน เจมส์ รับบท เบ็น เคโฮ
แอนเน็ต โอทูล รับบท เอเลน มาร์แชล
แฟรงก์ แมคเร รับบท กัปตันเฮเดน
เคอร์รี เชอร์แมน รับบท โรซาลี่
โจนาธาน แบงส์ รับบท นักสืบอัลเกร็น
มาร์ก็อต โรส รับบท เคซีย์
เดนีส ครอสบี้ รับบท แซลลีย์
โอลิเวีย บราวน์ รับบท แคนดี้
แหล่งข้อมูลอื่น

จับตาย 48 ชั่วโมง ที่อินเทอร์เน็ตมูวีเดตาเบส
จับตาย 48 ชั่วโมง ที่ ออลมูวี
จับตาย 48 ชั่วโมง ที่บ็อกซ์ออฟฟิศโมโจ
จับตาย 48 ชั่วโมง ที่รอตเทนโทเมโทส์
Larry Gross' 48 Hrs. ไดอารี่, Part 1, Part 2, Part 3, Part 4, Part 5, Part 6, Part 7, Part 8, Part 9, และ
Part 10
ดอกแก้วกาหลง

| ดอกแก้วกาหลง |
| --- | --- |
ประเภท: ละครโทรทัศน์
เขียนโดย: เค้าโครงเรื่องโดย : นิพนธ์ ผิวเณร ศกุนกานต์ เวชชาชีวะ วีรพล บุญเลิศ พัณณิฏานันทณ์ ศิริเลิศ ณิชาภัทร ชนาติศัย บทโทรทัศน์โดย : ศกุนกานต์ เวชชาชีวะ พัณณิฏานันทณ์ ศิริเลิศ ณิชาภัส ชนาดิศัย
กำกับโดย: บรรเจิด พุทธโศภิษฐ์ (ตอนที่ 1-10) ธนวัจน์ ปัญญารินทร์ (ตั้งแต่ตอนที่ 11 เป็นต้นไป)
แสดงนำ: นัตยา ทองเสน นรภัทร วิไลพันธุ์ ชิตณรงค์ วิเศษสมภาคย์ นพจิรา ฤกษ์ขจรนามกุล ลินทร์พิตา จินดาภู ณุศรา ประวันณา ชนาธิป พิสุทธิ์เสรีวงศ์ ต่อตระกูล จันทิมา
ดนตรีแก่นเรื่องเปิด: รักเธอตั้งนานแล้ว - รติพันธ์ พันธ์พินิจ
ดนตรีแก่นเรื่องปิด: รักเธอตั้งนานแล้ว - รติพันธ์ พันธ์พินิจ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 27 ตอน
การผลิต
ความยาวตอน: 60 นาที
ออกอากาศ
เครือข่าย: ช่องวัน วีทีวี
ออกอากาศ: 19 สิงหาคม พ.ศ. 2560 – 17 ธันวาคม พ.ศ. 2560
การแสดงที่เกี่ยวข้อง
ทานตะวันจันทร์วาด
ดอกแก้วกาหลง   เป็นละครโทรทัศน์ไทยแนวโมเดิร์นดราม่า-โรแมนติก-คอมเมดี ผลิตโดย เดอะ วัน เอ็นเตอร์ไพรส์ กำกับการแสดงโดย บรรเจิด พุทธโศภิษฐ์ (ตอนที่ 1-10), ธนวัจน์ ปัญญารินทร์ (ตั้งแต่ตอนที่ 11 เป็นต้นไป) สร้างจากเค้าโครงเรื่องโดย นิพนธ์ ผิวเณร, ศกุนกานต์ เวชชาชีวะ, วีรพล บุญเลิศ, พัณณิฏานันทณ์ ศิริเลิศ, ณิชาภัทร ชนาดิศัย บทโทรทัศน์โดย ศกุนกานต์ เวชชาชีวะ, วีรพล บุญเลิศ, พัณณิฏานันทณ์ ศิริเลิศ, ณิชาภัทร ชนาดิศัย นำแสดงโดย นัตยา ทองเสน, นรภัทร วิไลพันธุ์, ชิตณรงค์ วิเศษสมภาคย์, นพจิรา ฤกษ์ขจรนามกุล, ลินทร์พิตา จินดาภู, ณุศรา ประวันณา, ชนาธิป พิสุทธิ์เสรีวงศ์ และ ต่อตระกูล จันทิมา ออกอากาศทาง ช่องวัน ทุกวันเสาร์-อาทิตย์ เวลา 13:00 - 14:00 น. เริ่มตอนแรกวันที่ 19 สิงหาคม พ.ศ. 2560 – 17 ธันวาคม พ.ศ. 2560 และตั้งแต่วันที่ 4 พฤศจิกายน พ.ศ. 2560 เป็นต้นไป พบกันในช่วงเวลาใหม่ของละครเรื่องนี้ คือ เวลา 12:15 - 13:15 น.
ภาคต่อของละครมีชื่อว่า ทานตะวันจันทร์วาด โดยมีตัวละครหลัก เป็น จันทร์วาด และ ตัวละครเอกชื่อว่า ทานตะวัน
รายชื่อนักแสดง

นัตยา ทองเสน (เพลงขวัญ จาก The Face Thailand Season 3) รับบทเป็น ดอกแก้ว วิริยะกิจ / กาหลง วรินทร์ญาดา
สาวสวยผู้เพรียบพร้อมที่เติบโตมาในครอบครัวมีฐานะ เป็นคนมีพรสวรรค์ในด้านการทำอาหารแต่ชีวิตต้องพลิกผันครั้งใหญ่เมื่อเธอเกิดได้รับอุบัติเหตุจนทำให้ความจำเสื่อม พร้อมกับได้ชื่อใหม่ว่า "กาหลง"
นรภัทร วิไลพันธุ์ (ไบร์ท) รับบทเป็น ชิตตะวัน วรินทร์ญาดา
ผู้บริหารหนุ่มหล่อ ดีกรีนักเรียนนอก เป็นประธานกรรมการบริษัทวรินทร์กรุ๊ป เป็นคนจริงจังกับชีวิต มีนิสัยปากร้าย มักระแวง และคอยจ้องจับผิด "กาหลง" แต่สุดท้ายเขาก็กลับตกหลุมรักเธอเข้าอย่างจัง
ชิตณรงค์ วิเศษสมภาคย์ (ปั้น จาก The Bachelor Thailand ศึกรักสละโสด) รับบทเป็น วสันต์
ชายหนุ่มผู้รักอิสระ เจ้าของสตูดิโอรับถ่ายภาพ เป็นคนรักเพื่อนพ้อง มีความผูกพันกับดอกแก้วตั้งแต่ยังเล็ก จึงเปรียบเสมือนเพื่อน และพี่ชายของเธอ
นพจิรา ฤกษ์ขจรนามกุล (เฟิร์น หรือ ปลายฝัน จาก รักฝุ่นตลบ) รับบทเป็น จันทร์วาด วรินทร์ญาดา
ลูกสาวคนสุดท้องที่เปรียบเสมือนแก้วตาดวงใจของวรินทร์กรุ๊ป เธอเติบโตมาในครอบครัวที่สมบูรณ์แบบ จึงมีนิสัยเจ้าระเบียบ และเถรตรง
ลินทร์พิตา จินดาภู (หญิง จาก เดอะ สตาร์ 11) รับบทเป็น น้ำอิง อร่ามน้อย
หญิงสาวหน้าตาดี มีนิสัยรักสวยรักงาม และรักสบาย มีความทะเยอทะยานเกินตัว พร้อมทำทุกอย่างเพื่อให้ได้มา ซึ่งสิ่งที่ตัวเองต้องการ
ตาธาร มาร์ (ตาตั้น) รับบทเป็น ไอดิน
ชายหนุ่มเลือดร้อน มีความมุทะลุ เจ้าอารมณ์ แต่แท้จริงแล้วเขาเป็นคนจริงใจ มีธุรกิจส่วนตัวคืออู่ซ่อมรถเล็กๆ ในตลาดบัวสาย
ชนาธิป พิสุทธิ์เสรีวงศ์ (แบงค์) รับบทเป็น ยงยุทธ เลิศไพศาล
ลูกชายของท่าน อบต. ชัย เลิศไพศาล ซึ่งนายยุทธก็ได้ร่วมมือกับแผนการร้ายของน้ำอิงเพื่อที่จะกำจัดดอกแก้วไม่ให้มาเป็นมารหัวใจของน้ำอิง
ปรารถนา บรรจงสร้าง รับบทเป็น แพรทอง วรินทร์ญาดา
เศรษฐีนีทายาทรุ่นที่สองเจ้าของแพรทองกรุ๊ป แม่ของชิตตะวันกับจันทร์วาด เอาแต่ใจตัวเป็นใหญ่ แต่ลึก ๆ แล้วเป็นคนใจดี แพรทองมีปัญหาสุขภาพ จำเป็นต้องพิถีพิถันเรื่องอาหารการกิน ทำให้เธอต้องคอยตระเวนหาแม่ครัวที่รู้ใจ จนเธอได้ลองชิมฝีมือการทำอาหารของกาหลงจน ชื่นชอบ แพรทองรัก และเอ็นดูกาหลงเป็นพิเศษ
ศตวรรษ ดุลยวิจิตร รับบทเป็น สิงห์ วิริยะกิจ
พ่อของดอกแก้ว เป็นเศรษฐีที่ดิน ที่อยุธยา มีนิสัยสมถะ จริงใจ ขยัน พูดจริงทำจริงทำ หลังการจากไปของพวงแสด นายสิงห์ได้ ตกลงอยู่กินกับคำหวาน เพราะหวังให้คำหวานช่วยดูแลกิจการ แต่ทุกอย่างก็พังพินาศลงด้วยน้ำมือของ คำหวาน
นุศรา ประวันณา รับบทเป็น คำหวาน อร่ามน้อย
แม่หม้ายลูกติด อาชีพนายหน้าค้าที่ดิน ยอมเข้ามาเป็นภรรยาใหม่ของนายสิงห์ เพราะหวังในสมบัติ และที่ดินของนายสิงห์ คำหวานรู้ดีว่าสิงห์ไม่ไว้ใจใครนอกจากดอกแก้ว จึงต้องการกำจัดนายสิงห์กับดอกแก้วให้พ้นทาง
เมตตา รุ่งรัตน์ รับบทเป็น ป้าเพ็ญ
พี่เลี้ยงคนสนิทของแพรทอง เป็นคนเก่าแก่ในบ้าน ซื่อสัตย์และรักครอบครัวของแพรทอง ทำให้ป้าเพ็ญจัดการวางแผนหลอกทุกคนว่ากาหลง เป็นหลานสาวของตนเอง
โมฬีวรรณ พันธรักษ์ รับบทเป็น นกกระจิบ
คนรับใช้บ้านวรินทร์ญาดา
ภณิดา สุวรรณสะอาด รับบทเป็น ป้าจวง
รับบทเป็น ไข่นุ้ย
หลานชายของป้าจวง
รับบทเป็น นภัทร
เลขาชิตตะวันและจันทร์วาด
รายชื่อนักแสดง > นักแสดงรับเชิญ

ต่อตระกูล จันทิมา รับบทเป็น นายกอบต. นำชัย เลิศไพศาล (ชัย)
ชายผู้มีอิทธิพลใหญ่ในตำบลหาดยาย อำเภอหลังสวน จังหวัดชุมพร ไม่เกรงกลัวต่อกฎหมายบ้านเมืองและความชั่วที่เขาได้ก่อร่วมกันกับนายยุทธ ลูกชายคนเดียวของเขา
สหภูมิ โตตรึงทรัพย์ รับบทเป็น อาแปะร้านทองร้านช่อหลี
รับบทเป็น พวงแสด วิริยะกิจ
แม่ของดอกแก้ว ภรรยาเก่าของสิงห์ เสียชีวิตตั้งแต่ดอกแก้วยังเล็ก
จาริวัฒน์ อุปการไชยพัฒน์ รับบทเป็น หมอที่รักษาดอกแก้วตอนอุบัติเหตุ
บรรเจิด พุทธโศภิษฐ์ (ผู้กำกับการแสดงของละครเรื่องนี้) รับบทเป็น เจ้าของร้านกาแฟโบราณ-อาหารตามสั่ง กาลครั้งหนึ่ง
ประพฤติธรรม คุ้มชาติ รับบทเป็น นายแพทย์
ร้อยตำรวจเอก มานะ พิทักษ์ไทย รับบทเป็น ตำรวจ
โชคนิพนธ์ แก้วลือ รับบทเป็น ตำรวจ
จตุเดช เกษมลาวัณย์ รับบทเป็น ตำรวจ
วิวรรธน์ รัตนพิทักษ์ รับบทเป็น ผู้กองตำรวจ
พร รัตนไพ รับบทเป็น ผู้กองตำรวจ
วีรวุฒิ เข้มแข็ง รับบทเป็น หนึ่ง (ลูกน้องท่าน อบต. ชัย)
สิริเวศ เจริญชนม์ รับบทเป็น ผู้กอง (ตำรวจ)
ณัฐพล มีสมาน รับบทเป็น จ่า (ตำรวจ)
ตรัยเทพ สุริยาวงษ์ รับบทเป็น หมวด (ตำรวจ)
วิเชียร กมลสิน รับบทเป็น จ่า (ตำรวจ)
กฤตภาส จันทนะโพธิ รับบทเป็น นายแพทย์โรงพยาบาลเกษมราษฏร์
ภาราดร ป.ปาน รับบทเป็น ตำรวจ
รติพันธ์ พันธ์พินิจ รับบทเป็น นักร้องในบาร์คาเฟ่
แหล่งข้อมูลอื่น

ดอกแก้วกาหลง ที่สยามโซน
เรื่องย่อ "ดอกแก้วกาหลง" : manager.co.th เก็บถาวร 2017-08-21 ที่ เวย์แบ็กแมชชีน
เรื่องย่อ ดอกแก้วกาหลง : kapook.com
เรื่องย่อ ละคร ดอกแก้วกาหลง : gossipstar.mthai.com
ทาสแมว

ทาสแมว เป็นชื่อเล่นที่คนรักแมวใช้เรียกตัวเอง คนที่เป็นทาสแมวจะถือว่าแมวเป็นเจ้านายของตน และมนุษย์ก็เป็นเพียงทาสของแมว พวกเขายินดีจ่ายเงินเพื่อปรนเปรอแมวอันเป็นที่รัก จัดหาอาหาร เครื่องดื่ม และทำความสะอาดกระบะทรายแมว ทำงานอย่างไม่รู้จักเหน็ดเหนื่อยทั้งกลางวันและกลางคืน
ทางหลวงแผ่นดินหมายเลข 2316

|  ทางหลวงแผ่นดินหมายเลข 2316 |
| --- | --- |
ถนนโคกผักหวาน-บ้านเหล่า
ข้อมูลของเส้นทาง
ความยาว: 58.855 กิโลเมตร (36.571 ไมล์)
ทางแยกที่สำคัญ
ปลายทางทิศเหนือ:  ทางหลวงแผ่นดินหมายเลข 210 ใน อำเภอเมืองอุดรธานี
 :    ทล.210 ใน อำเภอเมืองอุดรธานี   ทล.2 ใน อำเภอกุมภวาปี 
ปลายทางทิศตะวันออก:  ทางหลวงแผ่นดินหมายเลข 2 ใน อำเภอกุมภวาปี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2316 สายโคกผักหวาน-บ้านเหล่า เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 210 ที่บ้านโนนสง่า อำเภอเมืองอุดรธานี และสิ้นสุดที่ทางหลวงแผ่นดินหมายเลข 2 ในอำเภอกุมภวาปี ระยะทางทั้งสิ้น 58.855 กิโลเมตร
รายละเอียดเส้นทาง

อำเภอเมืองอุดรธานี(นิคมสงเคราะห์ หนองไฮ บ้านตาด)
อำเภอหนองแสง(ทับกุง แสงสว่าง นาดี)
อำเภอกุมภวาปี(ปะโค)
รายละเอียดเส้นทาง > เริ่มต้นและสิ้นสุด

เริ่มต้น บ้านโนนสง่า ม.7 ตำบลนิคมสงเคราะห์ อำเภอเมืองอุดรธานี
สิ้นสุด บ้านเหมือดแอ่ ม.3 ตำบลปะโค อำเภอกุมภวาปี
ทางหลวงแผ่นดินหมายเลข 2318

|  ทางหลวงแผ่นดินหมายเลข 2318 |
| --- | --- |
ถนนทุ่งใหญ่-ทุ่งฝน
ข้อมูลของเส้นทาง
ความยาว: 7.524 กิโลเมตร (4.675 ไมล์)
ทางแยกที่สำคัญ
ปลายทางทิศตะวันตก:  ทางหลวงแผ่นดินหมายเลข 22 ใน อำเภอทุ่งฝน
 :    ทล.22 ใน อำเภอทุ่งฝน  2003 ทล.2003 ใน อำเภอทุ่งฝน 
ปลายทางทิศตะวันออก: 2003 ทางหลวงชนบทจังหวัดอุดรธานีหมายเลข 2003 ใน อำเภอทุ่งฝน
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2318 สายทุ่งใหญ่-ทุ่งฝน เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 22 ที่บ้านทุ่งใหญ่ อำเภอทุ่งฝน และสิ้นสุดที่ทางหลวงชนบทจังหวัดอุดรธานีหมายเลข 2003 ในอำเภอทุ่งฝน ระยะทางทั้งสิ้น 7.524 กิโลเมตร
รายละเอียดเส้นทาง

อำเภอทุ่งฝน(ทุ่งใหญ่ ทุ่งฝน)
รายละเอียดเส้นทาง > เริ่มต้นและสิ้นสุด

เริ่มต้น บ้านทุ่งใหญ่ ม.1 ตำบลทุ่งใหญ่ อำเภอทุ่งฝน
สิ้นสุด บ้านทุ่งฝน ม.8 ตำบลทุ่งฝน อำเภอทุ่งฝน
ทางหลวงแผ่นดินหมายเลข 2312

|  ทางหลวงแผ่นดินหมายเลข 2312 |
| --- | --- |
ถนนหนองหาน-สุมเส้า
ข้อมูลของเส้นทาง
ความยาว: 28.302 กิโลเมตร (17.586 ไมล์)
ทางแยกที่สำคัญ
ปลายทางทิศใต้:  ทางหลวงแผ่นดินหมายเลข 22 ใน อำเภอหนองหาน
 :    ทล.22 ใน อำเภอหนองหาน   ทล.2022 ใน อำเภอเพ็ญ 
ปลายทางทิศเหนือ:  ทางหลวงแผ่นดินหมายเลข 2022 ใน อำเภอเพ็ญ
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2312 สายหนองหาน-สุมเส้า เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 22 ที่บ้านหนองหาน อำเภอหนองหาน และสิ้นสุดที่ทางหลวงแผ่นดินหมายเลข 2022 ในอำเภอเพ็ญ ระยะทางทั้งสิ้น 28.302 กิโลเมตร
รายละเอียดเส้นทาง

อำเภอหนองหาน(หนองหาน สร้อยพร้าว)
อำเภอพิบูลย์รักษ์(ดอนกลอย บ้านแดง)
อำเภอเพ็ญ(นาบัว สุมเส้า)
รายละเอียดเส้นทาง > เริ่มต้นและสิ้นสุด

เริ่มต้น บ้านหนองหาน ม.5 ตำบลหนองหาน อำเภอหนองหาน
สิ้นสุด บ้านดงบ่อ ม.4 ตำบลสุมเส้า อำเภอเพ็ญ
ทาสเธอ

เพลงพระราชนิพนธ์ ทาสเธอ เป็นเพลงพระราชนิพนธ์ใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ตัวประกอบจีของลันเด

ในทางฟิสิกส์นั้นเป็นตัวอย่างที่ชี้เฉพาะของค่า ตัวประกอบ g ของลันเด (Landé g-factor) ซึ่งมาจากชื่อของการที่อิเล็กตรอนมีทั้งการ สปิน (spin) ออบิทัล (orbital) ทำให้เกิดโมเมนตัมเชิงมุม (angular momentum) โดยการค้นพบนี้ได้ตั้งชื่อมาจากผู้ค้นพบคือ อัลเฟรด ลันเด (Alfred Landé) ชาวเยอรมัน ซึ่งเขาได้เป็นคนแรกที่อธิบายถึงตัวแปรนี้ในปี ค.ศ.1921
	ในเรื่องฟิสิกส์อะตอม (atom physics) ค่า ตัวประกอบ g ของลันเด ในการหาระดับพลังงานของอะตอมที่อยู่ในสนามแม่เหล็กแบบอ่อน สถานะทางควอนตัมของอิเล็กตรอนในออบิทัล มักจะมีค่าของพลังงานที่ degenerate โดยสถานะที่ degenerate เหล่านี้จะมีค่าโมเมนตัมเชิงมุมที่เท่ากัน เมื่ออะตอมถูกวางอยู่ในสนามแม่เหล็กแบบอ่อน อย่างไรก็ตาม ค่า degenerate จะมีค่าเพิ่มขึ้น
คำอธิบาย

ตัวแปรนี้ได้มาจากการคำนวณของ first-order perturbation ของระดับพลังงานของอะตอมที่อยู่ในสนามแม่เหล็กแบบอ่อน  เราสามารถเขียนรูปแบบของตัวแปรได้เป็น
ค่าออบิทัลของ gL มีค่าเท่ากับ 1 และการประมาณค่าของ gS มีค่าเท่ากับ 2 จากการอธิบายในข้างต้นนี้ทำให้ได้เป็น
ในที่นี้ J คือ ผลรวมของโมเมนตัมเชิงมุม (total electronic angular momentum)
	           L คือ ค่าโมเมนตัมเชิงมุมแบบออบิทัล (orbital angular momentum)
	           S คือ ค่าโมเมนตัมเชิงมุมแบบสปิน (spin angular momentum)
	เนื่องจากค่า S มีค่าเท่ากับ ½ เสมอ จึงทำให้ในสูตรจะมีค่าของสปินเป็น ¾ ในส่วนของ  S(S+1) ค่าของ gL และ gS เป็นตัวแปรค่าหนึ่งในตัวประกอบ g ของอิเล็กตรอน
คลื่นความร้อนในเอเชีย พ.ศ. 2566

| --- | --- |
พื้นที่:    กัมพูชา   คาซัคสถาน   จีน   ญี่ปุ่น   เติร์กเมนิสถาน   ไทย   บังกลาเทศ   ปากีสถาน   ฟิลิปปินส์   มาเลเซีย   พม่า   ลาว   เวียดนาม   ศรีลังกา   สิงคโปร์   อินเดีย   อุซเบกิสถาน 
เริ่มต้น: เมษายน พ.ศ. 2566
ความสูญเสีย
ผู้เสียชีวิต:   179 (อินเดีย)  22 (ปากีสถาน)  2 (มาเลเซีย)  2 (ประเทศไทย) 
ผู้รับการพยาบาล: 450–460 (อินเดีย)
ตั้งแต่เดือนเมษายน พ.ศ. 2566 เป็นต้นมา คลื่นความร้อนซึ่งร้อนจนทำลายสถิตินั้นส่งผลกระทบต่อประเทศหลายแห่งในเอเชีย อันรวมถึงประเทศจีน ประเทศไทย ประเทศบังกลาเทศ ประเทศเวียดนาม และประเทศอินเดีย ทั้งยังส่งผลให้เกิดสถิติใหม่หลายรายการในภูมิภาคนี้
เอเชียกลาง

ในประเทศแถบเอเชียกลางมีสถิติอากาศร้อนสูงผิดปรกติ เช่น ในประเทศคาซัคสถาน อุณหภูมิสูงถึง 33.6 องศาเซลเซียส และในประเทศเติร์กเมนิสถาน อุณหภูมิสูงถึง 42.4 องศาเซลเซียส
เอเชียตะวันออก > จีน

ประเทศจีนเป็นประเทศหนึ่งที่ได้รับผลกระทบจากคลื่นความร้อน โดยมีอุณหภูมิสูงถึง 42.4 องศาเซลเซียสในมณฑลยูนนานเมื่อวันที่ 18 เมษายน และมีรายงานว่า 1 วันก่อนหน้านี้ สถานีวัดอากาศกว่า 100 แห่งบันทึกอุณหภูมิได้สูงเป็นประวัติการณ์ นอกจากนี้ ในหลายมณฑลมีอุณหภูมิเกิน 35 องศาเซลเซียส
แนวปะทะอากาศเย็นที่พัดไปทางใต้และตะวันออกช่วงวันที่ 22–23 เมษายน ส่งผลให้อุณหภูมิลดลงอย่างมีนัยสำคัญ และเกิดฝนตกหนักกับหิมะถล่มในทางเหนือ โดยเฉพาะในมณฑลฉ่านซีมีรายงานว่า เกิดหิมะหนาถึง 24 เซนติเมตร
เอเชียตะวันออก > ญี่ปุ่น

ในประเทศญี่ปุ่น อุณหภูมิที่เมืองมินามาตะเมื่อเดือนเมษายนสูงถึง 30.2 องศาเซลเซียส ซึ่งเป็นสถิติใหม่สำหรับพื้นที่นี้
เอเชียตะวันออกเฉียงใต้ > กัมพูชา

ความต้องการน้ำที่ทวีขึ้นในประเทศไทยทำให้ประเทศกัมพูชาขาดแคลนน้ำ กระทรวงทรัพยากรน้ำและอุตุนิยมวิทยาของประเทศกัมพูชาพยากรณ์ว่า อากาศจะร้อนต่อไปจนถึงกลางเดือนพฤษภาคม และฝนจะตกน้อยกว่าปีก่อน นอกจากนี้ รูปแบบสภาพอากาศยังได้รับผลกระทบจากเอลนีโญ เป็นผลให้เกิดความร้อนซึ่งจะดำเนินต่อไปจนถึงเดือนสิงหาคม
เอเชียตะวันออกเฉียงใต้ > ไทย

ในประเทศไทย อุณหภูมิสูงเกิน 45 องศาเซลเซียสเป็นครั้งแรกในประวัติศาสตร์ โดยจังหวัดตากมีความร้อนสูงถึง 45.4 องศาเซลเซียสเมื่อวันที่ 15 เมษายน ซึ่งทำลายสถิติเดิมของจังหวัดแม่ฮ่องสอน คือ 44.6 องศาเซลเซียส
รัฐบาลไทยออกคำเตือนเกี่ยวกับสุขภาพ โดยเฉพาะความเสี่ยงที่เป็นลมแดด ในวันที่ 22 เมษายน มีคำเตือนโดยเจาะจงให้ประชาชนอยู่ในที่ร่ม
ความร้อนครั้งนี้ทำให้มีผู้เสียชีวิตอย่างน้อย 2 คน การใช้งานเครื่องปรับอากาศและตู้เย็นที่ทวีขึ้นทำให้ไฟฟ้าตกในบางพื้นที่ อย่างไรก็ดี ฝนที่ตกในกรุงเทพมหานครเมื่อวันที่ 25 เมษายน ก็ช่วยบรรเทาความร้อนได้บ้าง
นอกจากความร้อนที่ต้องเผชิญแล้ว ผู้คนหลายพันคนยังต้องหลบหลีกออกมาจากจังหวัดเชียงใหม่เพราะมลพิจากการเผาป่ารายปีในพื้นที่ภาคเหนือของประเทศไทยและในประเทศเมียนมา
เอเชียตะวันออกเฉียงใต้ > ฟิลิปปินส์

ในประเทศฟิลิปปินส์ อุณหภูมิสูงถึง 37 องศาเซลเซียส และเมื่อวันที่ 21 เมษายน ดัชนีความร้อนสูงถึง 48 องศาเซลเซียสในเมืองบูตูอัน ซึ่งสูงสุดในประเทศนี้
ไฟดับที่โรงเรียนมัธยมศึกษาทำให้นักเรียนเกือบ 150 คนได้รับผลกระทบจากลมแดด มีนักเรียน 2 คนต้องได้รับการนำส่งโรงพยาบาลเป็นการด่วน รัฐบาลประกาศให้โรงเรียนใช้ดุลพินิจโยกย้ายไปเรียนออนไลน์ได้ตั้งแต่วันที่ 24 เมษายน จึงมีโรงเรียน 839 แห่งจัดให้เรียนออนไลน์เพื่อป้องกันมิให้นักเรียนล้มป่วยในช่วงอากาศร้อนนี้
เอเชียตะวันออกเฉียงใต้ > เมียนมา

เมื่อวันที่ 25 เมษายน สถานีวัดอากาศ 4 แห่งในประเทศเมียนมา ซึ่งทำหน้าที่บันทึกอุณหภูมิรายเดือน พบว่า รัฐมอญมีความร้อนสูงสุด โดยสูงถึง 43 องศาเซลเซียส วันถัดมา อากาศในเมืองพะโคสูงถึง 42.2 องศาเซลเซียส
เอเชียตะวันออกเฉียงใต้ > ลาว

ในประเทศลาว มีสถิติว่า เมื่อวันที่ 19 เมษายน อุณหภูมิที่แขวงไชยบุรีสูงถึง 42.9 องศาเซลเซียส
เอเชียตะวันออกเฉียงใต้ > สิงคโปร์

ในประเทศสิงคโปร์ อากาศร้อนสูงสุดถึง 36.7 องศาเซลเซียสในช่วงสัปดาห์ที่ 3 ของเดือนเมษายน
เอเชียตะวันออกเฉียงใต้ > เวียดนาม

ในประเทศเวียดนาม เมื่อเดือนมีนาคม จังหวัดฮหว่าบิ่ญมีสถิติอากาศสูงสุดในรอบ 27 ปี โดยสูงถึง 41.4 องศาเซลเซียส
เอเชียใต้ > บังกลาเทศ

ในประเทศบังกลาเทศ ที่เมืองธากา  อุณหภูมิสูงเกิน 40 องศาเซลเซียสเมื่อวันที่ 15 เมษายน ทำให้ผิวถนนละลาย การใช้ไฟฟ้าเพิ่มมากขึ้นยังทำให้ไฟดับในหลายพื้นที่ และมีรายงานความสูญเสียจากความร้อนครั้งนี้เพิ่มมากขึ้นเรื่อย ๆ ซึ่งรวมถึงผลกระทบต่อการผลิตข้าวและผลไม้ โดยคาดการณ์ว่า ปริมาณข้าวจะลดลงถึงร้อยละ 40
เอเชียใต้ > ปากีสถาน

ในประเทศปากีสถาน เมื่อวันที่ 23 เมษายน เมือง 9 แห่งมีอุณหภูมิที่ 40 องศาเซลเซียสหรือสูงกว่านั้น
เอเชียใต้ > ศรีลังกา

เมื่อวันที่ 17 เมษายน กรมอุตุนิยมวิทยาของประเทศศรีลังกาเตือนถึงอุณหภูมิที่คาดว่าจะเพิ่มขึ้นจนถึง "ระดับที่ต้องระมัดระวัง" และนับตั้งแต่วันที่ 27 เมษายนเป็นต้นมา อุณหภูมิในประเทศนี้อยู่ที่ 39–40 องศาเซลเซียส
เอเชียใต้ > อินเดีย

ในประเทศอินเดียเมื่อวันที่ 18 เมษายนนั้น เมือง 6 แห่งทางภาคเหนือและภาคตะวันออกมีอุณหภูมิสูงเกิน 44 องศาเซลเซียส ส่วนเมืองนิวเดลีมีอุณหภูมิสูงถึง 40.4 องศาเซลเซียส
ความร้อนครั้งนี้ทำให้มีผู้เสียชีวิต 13 คนเมื่อวันที่ 16 เมษายนในงานมอบรางวัลที่เมืองนวีมุมไบ และมีประชาชน 50–60 คนต้องเข้ารับการรักษาในโรงพยาบาล
ซิตีส์อินโมชัน

| Cities in Motion |
| --- | --- |
ผู้พัฒนา: Colossal Order
ผู้จัดจำหน่าย: Paradox Interactive
ชุด: Cities in Motion
เครื่องเล่น: Windows, OS X, Linux
วางจำหน่าย:  23 กุมภาพันธ์ 2011  Windows   ทั่วโลก: 23 กุมภาพันธ์ 2011   OS X   ทั่วโลก: 20 พฤษภาคม 2011   Linux   ทั่วโลก: 9 มกราคม 2014  
แนว: เกมจำลองธุรกิจ
รูปแบบ: ผู้เล่นเดี่ยว
Cities in Motion เป็นเกมจำลองธุรกิจ ถูกสร้างโดย Colossal Order และเผยแพร่โดย Paradox interactive เกมนี้ได้ถูกวางขายสำหรับ Microsoft Windows เมื่อวันที่ 23 กุมภาพันธ์ 2011 เช่นเดียวกับ OS X และ Linux ซึ่งมาในภายหลัง จุดมุ่งหมายของเกมนี้คือเพื่อประสิทธิภาพการเคลื่อนที่ทางสาธารณะใน 4 เมืองในยุโรป ได้แก่ อัมสเตอร์ดัม เบอร์ลิน เฮลซิงกิ และเวียนนา ซึ่งซึ่งสามารถทำจุดมุ่งหมายได้ด้วยการสร้างเส้นทางสำหรับรถไฟฟ้า รถราง เรือ รถเมล์ และเฮลิคอปเตอร์
เกมส์นี้สามารถซื้อได้ผ่านทางแผ่นหรือดาวน์โหลดทางสตีม และทางผู้จัดจำหน่ายอื่น ๆ
จิงโจ้น้ำ

| จิงโจ้น้ำ |
| --- | --- |

จิงโจ้น้ำตัวเต็มวัย Gerris remigis

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Hemiptera
อันดับย่อย:: Heteroptera
อันดับฐาน:: Gerromorpha
วงศ์:: Gerridae Leach, 1815
สกุล::  Gerris 
สปีชีส์::  G.remigis 
ชื่อทวินาม
 Gerris remigis  (L.)

จิงโจ้น้ำ  (Water Striders / Pond Skaters) เป็นแมลงที่จัดอยู่ในกลุ่มประเภทมวนอยู่ในอันดับ Hemiptera วงศ์ Gerridae ชื่อสามัญ Water Striders หรือ Pond skaters มีชื่อเรียกต่างกันคือ จิงโจ้น้ำ มวนจิงโจ้น้ำ แมงกะพุ้งน้ำ
ลักษณะทางกายวิภาคศาสตร์

จิงโจ้น้ำจัดเป็นแมลง ร่างกายประกอบด้วย 3 ส่วนคือ ส่วนหัว ส่วนอก และส่วนท้อง มีขา 6 ขาเป็นปล้อง มีหนวดยาว 1 คู่ บริเวณลำตัวมีสีดำหรือน้ำตาลเข้มเรียวยาว มีทั้งที่มีปีกและไม่มีปีก
หนวด

จิงโจ้น้ำมีหนวดจำนวน 1 คู่ โดยส่วนที่อยู่ติดกับส่วนหัวมีลักษณะแข็งคล้ายขนแปรง ความยาวของหนวดนี้สามารถบอกความแตกต่างของแต่ละสปีชีส์ได้
ส่วนอก

ส่วนอกของจิงโจ้น้ำมีขนาดที่เล็กและแคบ มีขนาดประมาณ 1.6-36 มิลลิเมตร มีขนาดที่แตกต่างกันตามแต่ละสปีชีส์ มีขนขนาดเล็กปกคลุมอยู่ซึ่งมีความมันวาวช่วยป้องกันไม่ให้จมน้ำ
ขา

จิงโจ้น้ำประกอบด้วยขา  3 คู่ โดยขาแต่ละคู่ทำหน้าที่ต่างกันคือ ขาคู่ที่ 1 ขาคู่หน้ามีลักษณะสั้นกว่าขาคู่อื่นทำหน้าที่ในการจับตัวเหยื่อ หรืออาหาร ขาคู่ที่ 2 ขาคู่กลางมีความเรียวและยาวทำหน้าที่ผลักดันให้เกิดการเคลื่อนที่ และขาคู่ที่ 3 ขาคู่หลังทำหน้าที่ในการปรับทิศทางขณะเคลื่อนที่
ปีก

ปีกของจิงโจ้น้ำจะอยู่บริเวณหลังของส่วนอก และบางสปีชีส์ไม่มีปีก ความยาวปีกจะต่างกันในแต่ละสปีชีส์ บริเวณที่อยู่อาศัยที่เป็นน้ำไหลจะพบจิงโจ้น้ำมีปีกที่สั้น ส่วนบริเวณที่น้ำนิ่งจะพบจิงโจ้น้ำที่มีปีกยาว
ความสามารถในการเดินบนน้ำ

จิงโจ้น้ำอาศัยแรงตึงผิว(surface tension)ของน้ำซึ่งยึดเหนี่ยวโมเลกุลของน้ำเข้าไว้ด้วยกันเกิดความยืดหยุ่นทำให้ไม่จมน้ำ และมีขาที่ยาวมีขนขนาดเล็กปกคลุมอยู่ ขนขนาดเล็กเหล่านี้เรียกว่า ไมโครซีเต(miceosetae) ทำหน้าที่ในการกักเก็บอากาศเอาไว้ทำให้เป็นฟิล์มบางๆป้องกันไม่ให้จมน้ำ และทำให้สามารถเคลื่อนที่อยู่บนผิวน้ำได้
วัฎจักรชีวิต

ตัวเต็มวัยเพศเมียจะวางไข่อยู่บนผิวน้ำ ไข่นี้จะพัฒนาไปเป็นตัวเต็มวัยโดยการเปลี่ยนแปลง 5 ระยะ ซึ่งแต่ละระยะใช้เวลาประมาณ 7-10 วัน และมีการลอกคราบ ตัวอ่อนของจิงโจ้น้ำจะมีพฤติกรรมและกินอาหารคล้ายกับตัวเต็มวัย แต่จะมีขนาดเล็กกว่า(ตัวอ่อนยาวประมาณ 1 มิลลิเมตร)มีสีซีดกว่าและไม่สามารถสืบพันธุ์ได้ จากตัวอ่อนของจิงโจ้น้ำจะใช้เวลาประมาณ 60-70 วัน ในการพัฒนาไปเป็นตัวเต็มวัย
ที่อยู่อาศัย

โดยทั่วไปจิงโจ้น้ำจะอาศัยอยู่บริเวณพื้นผิวน้ำนิ่ง ส่วนใหญ่อาศัยในแหล่งน้ำจืด ชอบสภาพแวดล้อมที่อุดมสมบูรณ์ไปด้วยแมลง และแพลงก์ตอน